International Institute for Democracy and Electoral Assistance

International Institute for Democracy and Electoral Assistance (kort International IDEA) er en internasjonal organisasjon med hovedkvarter i Stockholm. Den arbeider for å fremme demokrati i alle deler av verden. Dette målet søker organisasjonen å fremme gjennom å
bistå land i utviklingen av demokratiske institusjoner
være et møtested for politikere, akademikere og praktikere
analysere forskning og erfaringer, og utvikle verktøy for å forbedre demokratiske prosesser
fremme ansvarlighet, gjennomsiktighet og effektivitet i gjennomføring av valg
bistå i utviklingen av lokaldemokrati

Organisasjonen har observatørstatus i FNs hovedforsamling. Den ble grunnlagt av myndighetene i Australia, Barbados, Belgia, Chile, Costa Rica, Danmark, Finland, India, Nederland, Norge, Portugal, Sør-Afrika, Spania og Sverige.

I dag har organisasjonen 30 medlemmer,«About us», International Institute for Democracy and Electoral Assistance. deriblant Botswana, Canada, Kapp Verde, Tyskland, Mauritius, Mexico, Namibia, Peru, Sveits og Uruguay.

Vidar Helgesen var generalsekretær i organisasjonen fra 2006 til 2013.

 Referanser 

 Eksterne lenker 

 International Institute for Democracy and Electoral Assistance
 Voter Turnout Database
 Electoral System Design Database
 quotaproject.org – Quotas for Women Database
 Political Finance Laws and Regulations Database
 ACE Project

Kategori:Internasjonale organisasjoner
Kategori:Permanente observatører i FN